Ryhmä Hau
Hahmoja

Riku (engl. Ryder) on Ryhmä Haun johtaja. Hän on kekseliäs ja positiivinen nuori poika, joka on aina valmis auttamaan ketä tahansa. Hän on rakentanut Ryhmä Haun varusteet, vempaimet, ajoneuvot ja päämajat, ja pitää huolta ryhmän vahtitornista ja hyvinvoinnista. Jokainen pentu on hänelle tärkeä. Hänellä on Hau-päd, joka on hänen puhelimensa.
Vainu (engl. Chase) on saksanpaimenkoira, joka toimii poliisina ja vakoojana. Vainulla on hyvä hajuaisti, mutta hän on allerginen kissoille, pölylle ja höyhenille, ja aivastaa aina, jos kissoja on hänen lähellään, tai pölyä joutuu hänen kuonoonsa, tai höyhen laskeutuu sen päälle.
Samppa (engl. Marshall) on dalmatialainen, joka toimii palokoirana ja ensihoitajana. Samppa on pennuista kömpelöin ja vitsikkäin, ja hänen lentävä lausahduksensa erilaisten vahinkojen jälkeen on "Hyvin kävi!". Samppa on hieman arka ja ujo, mutta hän on aina valmis auttamaan. Hän pelkää lentämistä yli kaiken, varsinkin, jos se on putoamista. 3. tuotantokaudella, jossa kaikki pennut saavat lentovarusteet, Samppa ei enää pelkää lentämistä.
Kaja (engl. Skye) on cockapoo, eli cockerspanielin ja villakoiran sekoitus, joka toimii lentäjänä. Kaja on rohkea, ketterä ja pirteä pentu. Kaja osaa tehdä voltin ja tekee niitä aika usein, kun innostuu jostakin, tai vastaavaa. Hän rakastaa lentämistä ja söpöjä eläimiä, erityisesti pupuja, mutta pelkää kotkia, ja kammoksuu sellaisia tehtäviä, joihin liittyy kotka. Kaja ihannoi Lentäjä Ässää ja haluaa tulla yhtä taitavaksi lentäjäksi kuin hän.
Rekku (engl. Rocky) on sekarotuinen pentu, jonka erikoisala on kierrätys. Rekku keksii vanhalle romulle aina uutta käyttöä, ja hän osaa korjata sekä rakentaa monia asioita. Hän inhoaa vettä ja kastumista, eikä tykkää mennä kylpyyn. Rekku pystyy menemään Meripartiossa veteen, koska sukelluspuku suojaa häntä vedeltä.
Rolle (engl. Rubble) on englanninbulldoggi, joka erikoistuu kaivamiseen ja maansiirtoon. Rolle rakastaa kaivamista, lautailua, ruokaa ja kylpyjä, mutta hän on joskus melko pelokas, ja pelkää erityisesti hämähäkkejä, aaveita ja pimeää. Rolle on kovin Apollo Superpentu -fani.
Toma (engl. Zuma) on labradorinnoutaja, joka toimii ryhmän vesipelastajana. Toman erikoisalaa ovat veteen liittyvät tehtävät, ja hän rakastaa vettä ja uimista.
Halti (engl. Everest) on husky. Hän liittyi ryhmään 2. tuotantokaudella. Halti on erityisen hyödyllinen lumeen ja jäähän liittyvissä tehtävissä, mutta hänestä on apua muulloinkin. Halti rakastaa ruokaa, kuten maksaa, ja hän asuu Jaken kanssa tämän vuorella.
Valpas (engl. Tracker) on chihuahua. Hän liittyi ryhmään 3. tuotantokaudella. Hän asuu Carlon kanssa viidakossa. Valpas on erityisen hyödyllinen viidakkoon liittyvissä tehtävissä, mutta hänestä on apua muulloinkin. Valppaalla on erittäin hyvä kuulo. Hän puhuu myös espanjaa, mutta pelkää pimeää.
Lilli (engl. Liberty) on mäyräkoira. Hänen ensiesiintymisessä nähdään Ryhmä Hau -elokuvassa. Sarjassa hän liittyi ryhmään 9. tuotantokaudella. Lilli on älykäs ja vilkas pentu. Hän oli ennen kodittomana Jännälän kaupungissa.
Rex on berninpaimenkoira. Hän liittyi ryhmään 7. tuotantokaudella. Rex on erittäin hyvä puhumaan dinosaurusten kieltä, ja hän asuu Tohtori Tilda Turpon ja hänen tyttärensä Nellin kanssa Dinosaurusmaassa.
Ella ja Tapu ovat kaksoset. He liittyvät Mahtaviin Mahtipentuihin 6. tuotantokaudella. He eivät liity Ryhmä Haun muuhun toimintaan, sillä he lähtevät vahtimaan Neitolintua. Kaksoset esiintyvät aina, kun Mahtavilla Mahtipennuilla on vastassa Neitolintu.
Villikatti on Ryhmä Haun ensimmäinen kissajäsen. Hän liittyi ryhmään 7. tuotantokaudella. Toisin kuin muut kissat, hän pelkää hiiriä. Hän on aina mukana, kun Vauhtipennuilla on vastassa Koviskopla. Hän perustaa myöhemmin Kissapartion, joka auttaa Ryhmä Hauta.
Kissapartio on Villikatin perustama neljän kissan ryhmä, joka auttaa Ryhmä Hauta. Kissapartioon kuuluvat Villikatti, Leo, Riina ja Varjo. Leolla on leijonan voimat, Riinalla tiikerin ketteryys ja Varjolla jaguaarin salavihkaisuus. Villikatti käyttää Kissapartiossa nimeä Vinha.
Robo-koira (engl. Robodog) on Rikun rakentama robotti, joka pystyy lentämään, ja joka auttaa Ryhmä Hauta. Robo-koira on ohjelmoitu kuljettamaan ja ajamaan erilaisia ajoneuvoja, mutta on joskus avuksi tehtävissä.
Pormestari Pujola (engl. Mayor Goodway) on Jännälahden pormestari. Hän on hieman hupsu ja tarvitsee usein Ryhmä Haun apua. Hänellä on lemmikkikana Kanatuinen (engl. Chikaletta), joka on Jännälahden varapormestari ja pormestarille erittäin tärkeä – pormestari on rakennuttanut kaupungintalon eteen Kanatuista esittävän kultaisen patsaan.
Pormestari Hanttinen (engl. Mayor Humdinger) on Jännälahden naapurikaupungin Usvapohjan pormestari ja Pormestari Pujolan vihollinen. Hän on luonteeltaan ilkeä, ja on usein aiheuttamassa erilaisia ongelmia Jännälahden väelle. Viljami-kisuli "Ville-kissa" kutsuu häntä "Usvapojuksi". Hanttinen ei pidä tästä nimestä. Hän omistaa myös Kaamean kattikoplan, joka on hänen johtamansä ryhmä kissoja, jotka ovat vastakohta Ryhmä Haulle. Hanttinen ajaa moottoroidulla kissan kuljetuslaatikolla "Kattikärryllä", jolla kuljettaa kissatkin.
Kaamea kattikopla tai Kattistrofikopla on Pormestari Hanttisen kissaryhmä, joka on Ryhmä Haun vastakohta. Ryhmään kuuluu kuusi kissaa, jotka ovat Ryhmä Haun pääjäsenpentujen kissaversiot. Kissoilla on samanlaiset varusteet kuin Ryhmä Haulla, mutta ei muita kuin normaalin muodon varusteet. Heillä on samanlaiset ajoneuvot kuin Ryhmä Haulla. Kissat tottelevat Hanttista, ja auttavat häntä erilaisissa konnankoukuissa. Hanttinen kuljettaa kissoja moottoroidulla kissan kuljetuslaatikolla "Kattikärryllä", jolla kuljettaa itsensäkin.
Kapteeni Horatio Turpo (engl. Cap'n Turbot) on majakanvartija ja meribiologi. Hän asuu Jännälahden lähellä sijaitsevalla Hyljesaarella ja on usein tutkimassa erilaisia eläimiä. Hän omistaa Kampela-laivan ja sukelluskellon. Hän käyttää paljon monimutkaisia ja harvinaisia sanoja, jotka alkavat samoilla kirjaimilla hänen lauseissaan, sekä riimittelyä puheessaan.
Mauri (engl. Wally) on Kapteeni Turpon mursuystävä. Mauri on lähes aina nälkäinen, ja saa kapteenilta usein erilaisia herkkuja.
François Turpo (engl. François Turbot) on Kapteeni Turpon ranskalainen serkku. Hän on valokuvaaja ja akrobaatti, mutta hänen toilailunsa saa usein serkukset kiipeliin.
Aleksi Totteri (engl. Alex Porter) on pieni poika, joka ihailee kovasti Ryhmä Hauta. Hän yrittää olla avulias, mutta onnistuu useimmiten aiheuttamaan enemmän ongelmia kuin ratkomaan niitä. Hänet on nimitetty Ryhmä Haun erikoisjäseneksi, ja hän perustaa myöhemmin Ryhmä Aleksin, jossa Aleksi ja joukko kaupungin eläimiä yrittävät ratkaista ongelmia. Aleksilla on lemmikkihiiri Kviik.
Herra Totteri (engl. Mr. Porter) on ravintolanomistaja ja Aleksin vaari. Hän valmistaa, myy ja tarjoilee ruokaa ravintolassaan. Hän yrittää vahtia Aleksia ja estää tätä joutumasta hankaluuksiin.
Jakke (engl. Jake) on retkiopas, joka omistaa hiihtokeskuksen ja Halti-pennun. Hän asuu mökissä vuoren huipulla.
Carlo (engl. Carlos) on Rikun kirjekaveri, joka asuu viidakossa Valpas-pennun kanssa. Hän tutkii viidakon eläimiä ja muinaisia raunioita.
Kati (engl. Katie) on nuori tyttö, joka omistaa eläinhoitolan. Hän ja Riku ovat hyviä ystäviä, ja Riku kutsuu yleensä Katin auttamaan, jos joku pentu on sairastunut. Pennut käyvät usein hänen hoitolassaan peseytymässä, tai hoitamassa ruhjeitaan. Kati omistaa nyrpeän lemmikkikissan Hali (engl. Cali).
Ramppa Rämäpää X (aikaisemmin Ramppa X Rämäpää) (engl. Daring Danny X) on rasavilli poika, joka haaveilee hienoista stunteista. Hän yrittää jatkuvasti tehdä uhkarohkeita temppuja, jotka saavat hänet aina ongelmiin. Ramppa on kaikesta huolimatta erittäin taitava lumilautailemaan.
Taimi-emäntä (engl. Farmer Yumi) on maanviljelijä, joka omistaa maatilan miehensä Ekin kanssa. Hän työskentelee useimmiten vihannesten parissa pelloilla ja omistaa Mielikki-lehmän ja kanalan.
Eki-isäntä (engl. Farmer Al) on maanviljelijä, joka omistaa maatilan vaimonsa Taimin kanssa. Hän huolehtii erityisesti lampaista. Hänellä on myös possupariskunta, Emma ja Oskari.
Ottu-ukki on vanha mies, joka on Pormestari Pujolan isoisä.
Marketta on vanha rouva, jolla on lemmikkinä pesukarhu Reino (aikaisemmin Einari). Riku ja pennut ystävystyivät hänen kanssaan ystävänpäiväjaksossa, jossa ystävänpäiväkortit joutuivat hänen pelottavan näköiselle talolleen.
Jaska on mies, joka asuu vaimonsa kanssa Jännälahden ulkopuolella. He omistavat baarin, strutsin, hevosia ja sikoja.
Tylli Turpo on Kapteeni ja François Turpon isoäiti.
Hurtanlinnan prinsessa on Hurtanlinnan valtakunnan prinsessa, josta jonain päivänä tulee kuningatar.
Hurtanlinnan kreivi on vanha mies, joka avustaa Hurtanlinnan prinsessaa.
Hovimestari on Hurtanlinnan hovimestari. Hän ei puhu koskaan.
Söpöli (engl. Sweetie) on Hurtanlinnan prinsessan koira. Hän on ilkeä ja valehtelija, ja yrittää toistuvasti saada vallan kaapatuksi, mutta Ryhmä Hau tekee toistuvasti hänen aikeensa tyhjiksi. Söpölin paras ystävä on hänen robottilakeijansa Vikke.
Sid Pääpukari on paha merirosvo, joka haluaa varastaa kaiken. Ryhmä Hau estää aina varkaudet. Hänen kanssaan tavaroita varastelee hänen koiransa Ärri.
Ärri on merirosvo Sid Pääpukarin mäyräkoira. Hän auttaa Sidiä varastelemaan tavaroita. Toisin kuin omistajansa, Ärri on kiltti. Hän joskus ihmetteleekin, miksi Sid haluaa varastella tavallisia tavaroita, joita hänellä on jo monta ennestäänkin, mutta auttaa silti Sidiä.
Herkko Hanttinen on Pormestari Hanttisen veljenpoika. Hän esiintyy ainoastaan "Mahtavat Mahtipennut" -jaksoissa. Hän saa jokaisella esiintymisellään supervoimat. Hän on setäänsä älykkäämpi.
Neitolintu on varas, joka rakastaa kaikkea kiiltävää ja yrittää varastaa ne. Hän esiintyy vain 'Mahtavat Mahtipennut" -jaksoissa. Hän saa jokaisella esiintymisellään supervoimat. Kun Neitolintu esiintyy, esiintyvät myös kaksoset Ella ja Tapu. Pormestari Pujola kutsuu Neitolintua "Lintuneidiksi". Neitolintu vihaa tätä nimitystä.
Viljami-kisuli "Ville-kissa" on Pipsa Valosan lemmikkikissa, joka esiintyy vain "Mahtavat Mahtipennut" -jaksoissa. Hän haluaa olla parempi kuin Ryhmä Hau. Ensiesiintymisellään hän löi meteoriittia, joka lopulta osui hänen hampaaseen, ja hänellä on nyt koko ajan supervoimat. Tajutessaan häviävänsä hän karkaa aina huomaamattomasti. Hänellä on joka kerta apunaan Pormestari Hanttinen, joka haluaa saada supervoimat. Hanttisella on myös tekemänsä asu ollessaan Ville-kissan apuri.
Reissaaja Lauri on seikkailija, joka matkustaa koko ajan kuumailmapallolla ympäri maailmaa, mutta ei koskaan löydä oikeaan kohteeseensa.
Reimondo on sirkustirehtööri, joka omistaa sirkuksen.
Tohtori Tilda Turpo on Kapteeni Turpon sisko ja François Turpon serkku. Hän asuu Rexin ja tyttärensä Nellin kanssa Dinosaurusmaassa, ja on maailman ainoa dinosauruslääkäri.
Koviskopla ovat kolme koiraa, jotka ovat pahoja ja ajavat moottoripyörillä. He esiintyvät vain "Vauhtipennut"-jaksoissa. He tekevät kolttosiaan, mutta Ryhmä Hau onnistuu aina pysäyttämään heidät.
Kata Lakatti on Pormestari Hanttisen serkku. Hän on Hanttisen tavoin myös paha.
Kynsi on pentu, joka oli aiemmin ritari eli Sir Kynsi, mutta Hurtanlinnan prinsessa erotti hänet, koska hän häiritsi lohikäärmettä, mikä vaaransi kaupungin. Kynsi haluaa olla taas ritari ja yrittää todistaa olevansa hyvä sellainen. Hän on liittoutunut Harmahtajan herttuan kanssa.
Harmahtajan herttua on Hurtanlinnan prinsessan serkku. Hän yrittää kaapata vallan ja tulla Hurtanlinnan kuninkaaksi. Hän on liittoutunut Kynnen kanssa.
Helga Hanttinen on Pormestari Hanttisen äiti. Hän ei kuitenkaan tee kolttosia toisin kuin poikansa.